**DELAVNICE NA CERJU, september 2021**

**Orientacijski pohod na Cerju**

|  |
| --- |
| **Dijaki in učenci** v manjših skupinah prehodijo določeno pot in na njej rešujejo preproste naloge iz orientacije, geografije, matematike ter poznavanja narave.**Vodijo: Lorna Atanasovski, prof., Liba Čubej, prof., Miran Tratnik, prof.** |
|  |
|  |

**Pohod**

Pohod s Cerja v smeri Fajtjega hriba

**Dijaki** naj imajo pohodniško obutev in oblačilo.

**Vodi Stojan Kravos, prof.**

**Evropa je naša prihodnost**

Pogovor mladih ambasadorjev in kandidatov za ambasadorje EP z evropskimi poslanci, gospodom Lojzetom Peterletom in vodjem pisarne EP v Ljubljani. Pogovarjali se bomo o aktualnih političnih dogodkih v Evropi, varnosti v EU, zaposlovanju mladih, ekologiji,…

**Vodita: Suzana Černe in Anastazija M. Bevčar**

**Zgodovinsko-literarna delavnica: Zaživim zgodovino, tu in zdaj, gradim sedanjost in prihodnost**

Udeleženci bodo stopili v viharno preteklost naše domovine. Oživila jo bosta zgodovinska pripoved in literarni pogled. Sledi ustvarjanje izdelkov in izdelava skupinskega kolaža. **Vabljeni tako osnovnošolci kot srednješolci**

**Vodita: Ana Ogrič, prof. in Tomaž Komel, prof.**

**Biološke terenske vaje**

Botanični sprehod po kraški pokrajini, iskanje tipičnih kraških rastlin in njihovo prepoznavanje. Opazovanje značilnih kraških ekosistemov in preverjanje ali so v okolje vdrle invazivne rastline. Spoznavaje malih vodnih nevretenčarjev, prinešenih iz reke Vipave.

**Vabljeni tako osnovnošolci kot srednješolci**

**Vodi: Janina Žorž, prof.**

**Likovna delavnica: Krajinska umetnost – Land art**

Poskus likovno umetniške intervencije v naravi z najdenimi materiali (kamen in les). Oblikovanje litopunktov in površinskih ornamentov s točkovnimi in črtnimi akcenti. Skupinsko in indivudialno delo.

**Dijaki/učenci** potrebujejo močnejše obuvalo, zaščitne rokavice.

**Likovna delavnica je namenjena dijakom 3.f in 4.f ter vsem ostalim, ki jih likovno ustvarjanje zanima.**

**Vodita: Bogdan Vrčon, prof. in Marko Krumberger, prof.**

**Umetnostnozgodovinska delavnica:** Maks Fabiani – obnova po 1. svetovni vojni porušenih naselij

**V delavnico se vključijo dijaki, ki so za izbirni predmet na maturi izbrali umetnostno zgodovino. Vabljeni tudi vsi ostali, ki vas zanima umetnostna zgodovina.**

Prva svetovna vojna je grobo prekinila bleščečo kariero in Fabiani se je umaknil v Gorico, kjer se je ukvarjal z obnovo v prvi svetovni vojni porušenih domačih krajev.

Cilj: spoznati Fabianijeve načrte in izvedbo obnove naselij (primer: Temnica)

Dijaki potrebujejo skicirko, svinčnik, telefon (dostop do virov in fotografiranje).

**Vodita: Jurij Žagar, prof. in Jaka Jagrič, prof.**

**PREVAJALSKA DELAVNICA**

V delavnico se vključijo dijaki, ki so za izbirni predmet na maturi izbrali tuji jezik in drugi, ki jih navdušuje literarno prevajanje (po dogovoru s profesorjem).

**Zunanji gostje in dijaki 3. in 4. letnika po dogovoru s profesorji**

Pod vodstvom mentorjev, učiteljev tujih jezikov, bodo dijaki prevajali literarno besedilo (pravljico) v vse tuje jezike, ki se poučujejo na Gimnaziji Nova Gorica.

Potrebujejo prenosni računalnik, telefon (dostop do slovarjev in drugih virov), pisalo.

**Mentorji:**

**Nataša Munih – angleščina**

**Nadja Vodopivec – italijanščina**

**Vesna Prinčič Crosatto – ruščina**

**Milena Đuretić – španščina**

**Renata Bone – nemščina**

**Ines Vižin, Samuel Farsure – francoščina**

**FOTOGRAFSKA DELAVNICA**

**V delavnico se vključijo dijaki likovne in gledališko-filmske smeri po dogovoru s profesorjem.**

Dijaki potrebujejo primerno obutev za teren in  fotoaparat.

**Vodi Boj Nuvak, prof.**

**GIBALNA DELAVNICA: Popestrimo dan z gibanjem**

 **(namenjena osnovnošolcem od 1. do 5. razreda)**

Delavnica zajema osnovne gibalne naloge (dinamične gimnastične vaje za raztezanje, gimnastične vaje za razvoj splošne moči z obremenitvojo lastne teže telesa, delo z drobnimi športnimi rekviziti), ki jih izvajamo v frontalni in skupinski obliki ob glasbeni spremljavi.

Učenci naj imajo oblačila in obutev, ki jim omogoča neovirano gibanje in stabilen korak. Za pitje priporočamo še manjšo plastenko z vodo.

**Mentorica: Lidija Lutman, prof. v sodelovanju z dijaki 3. d**

**LIKOVNO USTVARJANJE OB BRANJU PRAVLJICE KNJIGOTAP**

**(namenjena osnovnošolcem od 1. do 5. razreda)**

Branje pravljice Knjigotap, otroci spoznajo pravljični lik, ki obožuje branje pravljic za lahko noč.

Izdelava preprostih lutk iz papirja in slamice po knjižni predlogi in domišljiji.

Učenci potrebujejo papir, barvice, flomastre, škarje in slamice.

**Mentorica: knjižničarka Tina Kogoj in dijakinje 4. f**